Միայն «Ժառանգության» դպրոցն անցած կուսակցականը կարող է նման ունիկալ պատասխան հնչեցնել, որն ըստ էության իմաստից զուրկ է, բայց բովանդակային վերլուծման արդյունքում պետք է կռահել, որ իրենք միացել են, բայց չեն միանում, որովհետև միանում են ուրիշները: Սակայն հետո Մարտիրոսյանն ինքն էլ հասկանում է, որ ասածը բանի նման չի ու սկսում է մանրամասնել առ այն, որ նախկինում, երբ «Ժառանգությունը» հանրահավաք էր հրավիրել և բաց հարթակ հայտարարել, այդ ժամանակ «Ելքի» անդամները կարող էին միանալ իրենց։ «Մենք երևի թե ավելի շատ քաղաքական փորձ ունենք և գիտենք, թե դա ինչ է նշանակում: Եթե Հայաստանում նման ընթացք լինի, բնականաբար, «Ժառանգությունը» չի կարող իր օրակարգից հեռանալ և շատ լավ է, որ նրանք միացել են «Ժառանգության» օրակարգին, որ այդ պատկերացումն արդեն ունեն»,- վերջում հավելել է կուսակցության փոխնախագահը: